جرنل آف ٹرکش ویکلی

جرنل آف ٹرکِش ویکلی ایک انگریزی زبان میں شائع ہونے والی آن لائن خبر رساں ویب گاہ تھی جو ترکیہ سے متعلق خبروں، تجزیات اور مضامین پر مبنی تھی۔ اس کا انتظام و انصرام انٹرنیشنل اسٹریٹیجک ریسرچ آرگنائزیشن (USAK) کرتی ہے۔ اس کا آغاز 2004ء میں ہوا۔ یہ تنظیم دیگر اشاعتی اور آن لائن جرائد بھی چلاتی ہے۔ ویب گاہ کو روزانہ کم از کم پانچ مرتبہ تازہ کیا جاتا تھا۔

تصغیر|دائیں|جے ٹی ڈبلیو کا صدر دفتر، انقرہ، ترکیہ (2010)

یہ ویب گاہ مفت میں تازہ مضامین اور کتابوں کے تبصرے فراہم کرتی تھی۔ یہاں پر شائع ہونے والے موضوعات میں ترکی کی سیاست، ترکی اور یورپی یونین کے تعلقات، دہشت گردی، قبرص تنازع، آرمینیا سے متعلق سلامتی کے امور، ترکی کی تاریخ، نسلی گروہ، اسلامی شدت پسندی اور علاقائی امور شامل تھے۔

ویب گاہ کے اپنے عملے اور لکھاریوں کے علاوہ کئی دنیا کی دیگر شخصیات نے بھی مضامین لکھے ہیں، جن میں کچھ موجودہ طور پر ویکی پیڈیا کے معاونین بھی شامل ہیں۔ کئی بار مشرقی سطٰی کے تنازعات، جیسے کہ اسرائیل فلسطین تنازع، آرمینیا کے متنازع قتل عام کا مسئلہ، جو ترکی میں ایک حساس موضوع ہے اور ترکی پر اگر کوئی ملکی شخص یہ الزام عائد کرتا ہے، تو اس پر گرفتاری اور مقدمے کی گنجائش تھی، اس پر اس ویب گاہ نے کافی بحث کی۔ اورخان پاموک اور اسی طرح دیگر عالمی انعام یافتہ شخصیات کے سیاسی خیالات یا ان کی قلا بازی پر بحث کی۔ پاموک نے جہاں یہ دعوٰی کیا کہ متعدد ملین آرمینیائی باشندوں کا قتل عام ہوا تھا، تاہم بعد میں اس نے جرنل آف ٹرکش ویکلی اور دیگر صحافی گوشوں کی مخالف آراء کے بعد موقف میں انحراف کرتے ہوئے یہ بھی واضح کیا تھا کہ حالانکہ اس نے آرمینیائی قتل عام کی بات کہی ہے، تاہم اس نے اس کے لیے ترکیہ کو مورد الزام نہیں ٹہرایا۔ اس جریدے نے ہند پاک تنازعات اور اس پر مختلف گوشوں کی آراء کوبھی ظاہر کیا۔ اسی طرح ایل ٹی ٹی ای اور دیگر انتہا پسندوں گروپوں پر بھی کئی تحریریں درج کی۔ جریدہ انگریزی اور ترکی زبانوں میں شائع ہوتا تھا۔

 اہم حصے 
اس آن لائن اخبار کے تین بڑے حصے تھے:
 خبریں — جن میں قومی، عالمی، اقتصادی، بلقان، یورپ، مشرقِ وسطیٰ، افریقہ، وسط ایشیا، قفقاز اور امریکا کے دونوں براعظموں کی خبریں شامل ہیں۔
 تبصرے — جن میں اداریے، تجزیاتی مضامین اور مدیر کے نام خطوط شامل ہوتے ہیں۔
 مضامین — انگریزی، جرمن اور ترکی زبانوں میں تحریریں جن میں ترکی، وسط ایشیا، یورپ، امریکا، قانون اور سلامتی جیسے موضوعات پر بحث کی جاتی ہے۔

ویب گاہ کے مطابق، اسے ہر ماہ تقریباً 3,50,000 مرتبہ دیکھا جاتا تھا۔

 نمایاں لکھاری 
 سرپیل آچکالن
 نرمن آیدمیر
 الون بن میئر
 احسان بال
 حالوک دیرکنلی
 چاغلار دلیک
 ارضو سیلالیفر اکنجی
 چاغرا ایرہان
 متین گزین
 ایرم گنے
 روئشان ابراہیموف
 حبیب قادر
 قمر قاسم
 عمران خان
 ابراہیم کای
 حوّا کوک
 مصطفی قطلے
 سدات لاچنیر
 مرزیل مجیزینووک
 محمد اوزجان
 حسن سلیم اوزرتیم
 گونر اوزکن
 سندیپ وِسلے کر

 حوالہ جات 

زمرہ:آن لائن اخبارات
زمرہ:ترک ذرائع ابلاغ
زمرہ:انگریزی زبان کے جریدے